El cor de la ciutat tanca el cicle #EstiuFestiu als barris
04 setembre 2020

## El cor de la ciutat tanca el cicle #EstiuFestiu als barris04 setembre 2020Última actualització: 14 juliol 2025

![](../gestion/img/ao3211-copia.jpg)  
  

El cicle #EstiuFestiu als barris de Gandia finalitza l’11 i 12 de setembre pròxims al Centre Històric. El **regidor delegat d’Escena Urbana i Política Festiva, José Manuel Prieto**, acompanyat del **programador i tècnic municipal, Juanjo Payá**, han presentat aquest matí les activitats, sota el lema: “La Festa al Cor de la Ciutat”.

Durant dos dies, els carrers i places del centre acolliran diversos formats amb actuacions musicals, ball, dansa, teatre... _“La filosofia de la programació és, d’una banda, suplir l’absència de les festes dels barris i la Fira i Festes de Gandia, portar alegria, dinamitzar el carrer... I donar suport al sector cultural, també molt castigat per les conseqüències de la crisi sanitària. Volem demostrar que és compatible organitzar activitats culturals i respectar i garantir les normes de seguretat enfront de la COVID-19_”, ha assegurat Prieto.

Per la seua banda, Payá ha explicat que, “_a_ _l’igual que ha passat amb la programació del Port Art (durant l’estiu al Moll dels Borja) o amb “La mar de teatre” (presentada recentment), s’aprofiten espectacles programats per a la Fira i Festes, que no s’hi podran realitzar després de la suspensió de les festes majors de Gandia. Així, la programació continuarà durant la tardor amb formats reduïts”_ o d’altres de major aforament, però amb control d’accés i respectant les normes de seguretat.

**Programa**

Pel que fa al programa “La Festa al Cor de la Ciutat”, l’11 de setembre, de 18 a 20 h, i haurà micro-espectacles amb “músiques del món” al carrer Major i dansa i ball a la Vilanova. El dia 12, teatre a la Vilanova i música i dansa al carrer Major. També hi haurà música itinerant abans o després de les actuacions.

S’hi ha programat dos espectacles d’un format més gran: En primer lloc, el divendres 11, a les 20.30 h, a la plaça de l’Escola Pia, la banda “Tito Portet” presenta el seu segon treball, Bon Port (2019) amb ritmes tradicionals del Carib i el Pacífic. I el dissabte 12, a les 20 h, a la plaça Tirant, el musical “Top Talent”, espectacle d’un impacte visual increïble, amb música, coreografies, foc i un equip acrobàtic amb artistes formats al Circ del Sol, arrodonit amb la veu de Mireia Ortiz. Perquè el públic hi puga assistir amb total garantia, s’han establert uns protocols que garanteixen en tot moment la seguretat de les persones assistents. Així, cal tindre en compte que:

\- L’assistència és gratuïta, però l’aforament està limitat a 350 persones. Per poder accedir caldrà fer un registre previ a la web municipal [www.gandia.org](http://www.gandia.org) (a partir del pròxim dilluns), on s’haurà d’indicar el nom, DNI i número de telèfon. Cada persona podrà sol·licitar un màxim de 2 entrades.

\- L’entrada a la plaça del Tirant es farà pel carrer Mesquita del Raval /Canonge Noguera.

\- Per a poder assistir caldrà identificar-se amb un document acreditatiu.

\- L’accés al recinte s’obrirà 40 minuts abans de l’actuació. Cal anar-hi amb temps suficient per tal d’evitar aglomeracions a l’entrada.

\- En tot moment caldrà portar la mascareta i seguir les indicacions del personal de l’organització.

Divendres 11 de setembre

\-17.30 h Música tradicional valenciana. _Cercavila_

 **Colla de Dolçainers i Tabaleters del Grau**

\-de 18.00 a 20.00 h Microespectacles

Músiques disperses. _Carrer Major_

**la Cris**

_Viaje Vital-Musical | SOMOS COMO NUESTRAS ABUELAS_

**_Liante S.A._**

_Trastorno Tubular_ _|_  _Música-clown_

**Efrén López**          _|_ _Música d’arrel mediterrània_

**Christos Barbas**   _|_

Dansa al carrer. _Carrer sant Francesc de Borja_

**Taller de Dansa Sonsoles Borja** 

_Sonsolodancer’s en danza_  _|_ neoclàssic, flamenc i contemporani

**La Clave del Cua_rt_o**

_A ballar!!!_  _|_  Salsa i bachata

**E_scola Dance Room Ga_n_di_****a**

_Dance Room Project_  _|_ _Dansa urbana_

\-20.00 h _Passa la banda. Cercavila_

  **Agrupació Musical _Va De Bo_**

\-20.30 h Plaça Escola Pia

La banda presenta el seu segon treball, Bon Port (2019) amb ritmes tradicionals del Carib i el Pacífic.   

Dissabte 12 de setembre

\-17.30 h Passa la banda. _Cercavila_

 **Grup Musical Dos per Quatre Grau Band**

\-de 18.00 a 20.00 h Microespectacles

Música als cantons. _Carrer Major_

**Eduard Sala,** oboè           **_|_**   Música de vent         **Tomás Estornell,** flauta

**Cristina Bernal,** violoncel  **_|_**  Música de corda

**María José Martos,** soprano   **_|_** Concert líric

El teatre ix al carrer. _Carrer Sant Francesc de Borja_

**_Escola Teatre Serrano._** _Alumnes segon curs_                 _I tornarem a sopar al carrer_  **_|_** **Dues escenes**

**L' Ana Mari Treato**

_Café amb llet_      **_|_** **Dues escenes**

_Incomprenssió_

\- 20.00 h Música pur estil New Orleans. Cercavila               

**_S.A. For Dixieland Band_**

\- 20.00 h Plaça Tirant

Espectacle d’un impacte visual increïble, amb música, coreografies, foc i un equip acrobàtic amb artistes formats al Circ del Sol, arredonit amb la veu de Mireia Ortiz.

_Aforament limitat a 350 persones._

_Cal registrar-se per poder accedir a l’espectacle a la web de l’Ajuntament de Gandia www.gandia.es_

[Twittear](https://twitter.com/share)